
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	12.06.2026.
	
	Nr. AMD-26-263-rs




	Par satiksmi Daugavgrīvas ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “Latgales Ceļdaris” 08.06.2026. iesniegumu par seguma atjaunošanas darbiem Daugavgrīvas ielas posmā no Kuldīgas ielas līdz Daugavgrīvas ielai 53, Rīgā:

1. Noteikt, ka no 15.06.2026. līdz 31.08.2026. tiek ierobežota transportlīdzekļu satiksme un gājēju kustība Daugavgrīvas ielā, Rīgā posmā no Kuldīgas ielas līdz Ūdens ielai, darbus veicot pa posmiem, saskaņā ar satiksmes organizācijas shēmu (pielikumā).

2. Par darbu veikšanu ir atbildīgs sabiedrības ar ierobežotu atbildību “Latgales Ceļdaris” atbildīgais būvdarbu vadītājs Ņikita Skripņiks (tālrunis 20017721, e-pasts: skripnikita@gmail.com).

3. Sabiedrībai ar ierobežotu atbildību “Latgales Ceļdaris” no 15.06.2026. līdz 31.08.2026. Daugavgrīvas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. seguma atjaunošanas darbu izpildi Daugavgrīvas ielā;
3.6. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Noteikt, ka transportlīdzekļu satiksmi un un gājēju kustību Daugavgrīvas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Daugavgrīvas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

